jkorsvik/nowiki_second_scrape_merged huggingface dataset:
Linn Kristin Engø

Linn Kristin Langley-Rasmussen Engø (født 20. september 1993) er en norsk politiker (Ap) som er fungerende ordfører i Bergen.Fra 25. april 2019 til 27. januar 2020 var hun byråd for barnehage, skole og idrett i Bergen kommune. Hun ble valgt som varaordfører i Bergen kommune 22. september 2021.


== Bakgrunn ==
Engø vokste opp på Flaktveit i Åsane bydel.Engø var elev ved Bergen katedralskole fra 2009 til 2012. Hun har en bachelorgrad i historie med fordypning i midtøstenhistorie fra Universitetet i Bergen, og en påbegynt mastergrad i demokratibygging ved samme universitet.Engø har arbeidserfaring som pleieassistent ved sykehjem, butikkmedarbeider og frilansjournalist.


== Politisk karriere ==
Engø meldte seg inn i AUF i ung alder. Som 17-åring måtte hun steppe inn som fungerende fylkesleder for AUF i Hordaland etter at Tore Eikeland ble drept på Utøya i terrorangrepet 22. juli 2011.Ved kommunestyrevalget i 2011 ble Engø innvalgt som varamedlem i Bergen bystyre, og ved valgene i 2015 og 2019 ble hun innvalgt som fast bystyrerepresentant.Engø jobbet som politisk rådgiver for byrådet Schjelderup under hele dets funksjonstid (22. oktober 2015–25. april 2019), først som politisk rådgiver for skolebyråd Pål Hafstad Thorsen, og deretter for byrådsleder Harald Schjelderup.Da Schjelderup trådte til side og Roger Valhammer dannet nytt byråd 25. april 2019, ble Engø utnevnt som byråd for barnehage, skole og idrett.Engø gikk av som byråd den 27. januar 2020 siden partiene SV, FNB, Høyre og Frp hadde meldt mistillit grunnet Vigilo-saken. Saken handler om en skoleapp, som hadde flere alvorlige sikkerhetshull. I juli 2020 fikk hun jobb i næringslivet. I september 2021 ble hun valgt som varaordfører i Bergen kommune og gruppeleder for Arbeiderpartiet.


== Referanser ==


== Eksterne lenker ==
https://www.bergen.kommune.no/politikk/byradet/linn-kristin-engo-ap Arkivert 9. mai 2019 hos Wayback Machine.
Nordvestterritorienes flagg

Nordvestterritorienes flagg er delt i blått, hvitt og blått på samme måte som i Canadas flagg, det vil si at det hvite midtfeltet er videre enn de to flankerende feltene. Midt i det hvite feltet står territorienes våpenskjold. Flagget er i forholdet 1:2. Det ble til ved avholdelsen av en nasjonal konkurranse. Denne ble vunnet av Robert Bessant fra Manitoba. Flagget ble innført ved territorialrådets vedtak av 1. januar 1969.
Fargene blått og hvitt symboliserer henholdsvis innsjøene og havet (blått) og is og snø (hvitt). Våpenskjoldet viser symboler for territorienes natur og ressurser. Det hvite feltet med den blå stripen øverst i skjoldet står for Nordvestpassasjen. Nedre del er delt diagonalt. Dette representerer tregrensen. Den grønne delen står for skogene i sør, mens den røde delen står for tundraen i nord. De gule brikkene står for mineralrikdommene i grunnen, mens revehodet står for pelsjakten. 
Etter at Nunavut i 1999 ble utskilt fra Nordvestterritoriene har flaggets symbolikk vært diskutert, da en del av natursymbolikken ikke lenger er dekkende for de gjenværende delene av territoriet.


== Litteratur ==
Symbols of nationhood, 1991. ISBN 0-660-13833-6


== Eksterne lenker ==
Symbols
Richard Krajicek

Richard Peter Stanislav Krajiicek (født 6. desember 1971 i Rotterdam i Nederland) er en tidligere profesjonell tennisspiller.
Krajicek ble profesjonell tennisspillere i 1989 og han vant 14 single- og tre doubleturneringer i løpet av sin tenniskarriere som varte til 2003. Som best var han nummer fire (1999) på rankingen over verdens beste singlespillerne.
I 1996 kom han til finalen Wimbledon etter en overraskende seier over amerikanske Pete Sampras i kvartfinalen og seier over australske Jason Stoltenberg i semifinalen. I finalen møtte han MaliVai Washington som han beseiret med 6-3, 6-4, 6-3 og vant dermed sin første og eneste Grand Slam-turnering.
Krajicek deltok også på det det Nederlandske Davis Cup-laget i årene 1991–2000, han spilte 15 Davis Cup-kamper hvorav han vant 7.


== Grand Slam-titler ==
 Wimbledon
Singel herrer – 1996 (han beseiret MaliVai Washington med 6-3, 6-4, 6-3 i finalen)


== Referanser ==


== Eksterne lenker ==
(de) Richard Krajicek – Munzinger Sportsarchiv 
(en) Richard Krajicek – ATP-touren 
(en) Richard Krajicek – ITF Tennis 
(en) Richard Krajicek – Davis-cupen
Mount Dana

Mount Dana er et fjell i den østlige kanten av Yosemite nasjonalpark i California. Det er 3 981 meter høyt og er det nest høyeste fjellet i nasjonalparken (etter Mount Lyell). Fjellet er oppkalt etter James Dwight Dana, som var professor i geologi ved Yale College. 


== Eksterne lenker ==
Kart som viser Yosemite nasjonalpark i California
Satellittfoto av fjellet
Nunavuts flagg

Nunavuts flagg er delt i gult og hvitt av en rød figur, en såkalt  inuksuk, en steinfigur som reises av Nunavuts inuittiske befolkning for å markere religiøse eller andre steder av særlig betydning. I det øvre hjørnet av flaggets frie ende er det plassert en blå stjerne. Denne skal representere nordstjernen, et tradisjonelt navigasjonsmerke, og skal symbolisere de eldstes lederskap i samfunnet. Blått og gult symboliserer landets og havets rikdommer, mens rødt viser til Canada. 
Flagget ble innført ved lov vedtatt av Nunavuts territorialforsamling 1. april 1999. Loven om flagget var den første lov denne forsamlingen vedtok, da territoriet ble opprettet og forsamlingen startet sitt virke denne dagen.


== Eksterne lenker ==
About the Flag and Coat of Arms
Creation of the Coat of Arms and Flag of Nunavut
UK

UK har flere betydninger:

Storbritannia (United Kingdom)
UK (band)
U.K. (album)
.uk
University of Kentucky
Uttarakhand
Universiteitskrant
ukrainsk (ISO 639-1: uk)
Vistara (IATA-kode: UK)
Fylkesvei 2570

Fylkesvei 2570 går mellom Gamle Våla bru og Hilstad i Ringebu kommune.
Frem til 2019 hadde veien betegnelsen fylkesvei 379 (Oppland).


== Kommuner og knutepunkter ==

 Ringebu


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2570
(no) Statens vegvesen – trafikkmeldinger
UAE

UAE kan referere til:

De forente arabiske emirater
UAE Team Emirates
UAE (emulator) programvareemulator av Amiga
Unrecoverable Application Error, et Microsoft Windows-navn for generell beskyttelsesfeil
Fylkesvei 2576

Fylkesvei 2576 går mellom Våla bruk og Våla Bru i Ringebu kommune. Veien er 552 meter lang.
Frem til 2019 hadde veien betegnelsen fylkesvei 387 (Oppland).


== Kommuner og knutepunkter ==

 Ringebu


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2576
(no) Statens vegvesen – trafikkmeldinger
Barbara Jordan

Barbara Jordan (født 2. april 1957  Milwaukee, Wisconsin) er en tidligere profesjonell amerikansk kvinnelig tennisspiller.
Hun vant to turneringer i løpet av sin karriere, én i double og en singleturnering. I 1979 kom hun til finalen i Grand Slam-turneringen Australian Open etter å overraskende ha slått ut storfavoriten Hana Mandliková i kvartfinale. Hun møtte amerikanske Sharon Walsh i finalen som hun vant over i to strake sett og tok dermed sin første og eneste Grand Slam-tittel.  


== Grand Slam-titler ==
 Australian Open:
Single damer – 1979 (hun beseiret Sharon Walsh med 6-3, 6-3 i finalen) French Open:
Mixed double – 1983 (sammen med Eliot Teltscher)


== Referanser ==


== Eksterne lenker ==
(en) Barbara Jordan – WTA Tennis 
(en) Barbara Jordan – ITF Tennis
Sestos

Sestos var en antikk by på den trakiske halvøya, dagens Gallipoli–halvøya i den europeiske delen av Tyrkia. Den ligger ved Hellespont på den andre siden av Abydos og var hjemmet til Hero i legenden om Hero og Leander (Hērō og Léandros).Xerxes Is hær krysset her på en bro i 480 f.Kr., og de fleste av Aleksander den stores styrker gikk den andre veien med båt i 334 f.Kr.
George Byron svømte fra Sestos til Abydos på fire timer og gjenskapte Leanders bragd.


== Referanser ==
Pindos

Pindos (gresk: Πίνδος) er en fjellrekke som ligger nord i Hellas og sør i Albania. Den er rundt 160 kilometer lang, og høyeste punkt er fjellet Smolikas (2 637 moh). Siden den går langs grensen mellom Thessalia og Epiros, blir Pindos ofte kalt «Hellas' ryggrad». Fjellrekken strekker seg fra grenseområdet mot Albania i Nord-Hellas til det nordlige Peloponnes.


== Referanser ==


== Eksterne lenker ==
(en) Pindus – kategori av bilder, video eller lyd på Commons
Hauk Erlendsson

Hauk Erlendsson (født ca. 1265, død 1334) var en islandsk lovkyndig som også blir regnet som forfatteren av Hauksbok. I dette store håndskriftet finner vi blant annet avskrifter av sagaer og avhandlinger. Det inneholder også en regnebok, kalt Algorismus, og Voluspå.
Det fins ingen sikre kilder på når Hauk Erlendsson ble født, men han ble lagmann på Island i 1294, og omkring 1301 kom han til Norge. I et brev som dateres 1311 blir han kalt for lagmann og ridder av Gulating. Han var lagmann i Gulating fra 1302 til 1322. Han døde i 1334, sannsynligvis i Bergen.


== Litteratur ==
P. A. Munch: «Om Ridderen og Rigsraaden Hr. Hauk Erlendssøn, Islands, Oslo og Gulathings Lagmand, og om hans litterære Virksomhed, i Samlede Afhandlinger I (1873)
Roger Eskeland

Roger Eskeland (født 11. november 1977) er en norsk fotballtrener, fotballeder og tidligere fotballspiller som er sportslig leder og keepertrener for Bryne.Han spilte i en årrekke for Bryne. Han har tidligere spilt for Feda, og Kvinesdal fra hjemkommunen. 
I 1994 ble Eskeland hentet til Bryne, og har tilsammen spilt over 500 kamper for klubben medberegnet treningskamper. Som ung spiller fikk han også med seg en rekke landslagskamper på de forskjellige guttelandslagene (G15,G16,G17,G18,M20 og M21). Til sammen 34 kamper.
Eskeland har opp igjennom årenes løp vært linket til andre klubber, både innen- og utenlands. Men han signerte igjen og igjen for nye år i Bryne. Etter 2010-sesongen la han opp på grunn av skadeproblemer og gikk over til å være keepertrener i klubben.


== Referanser ==


== Eksterne lenker ==
(en) Roger Eskeland – Transfermarkt 
(no) Roger Eskeland – Norges Fotballforbund 
(en) Roger Eskeland – FBref 
NIFS.no – Eskelands spillerprofil hos Norsk & Internasjonal Fotballstatistikk
Spillerprofilen på B-gjengen, www.b-gjengen.com
Artabazos I av Frygia

Artabazos I, sønn av Farnakes, var en satrap i Frygia (nå det nordvestlige Tyrkia) under akamenidedynastiet i Perserriket. Han var en av generalene i Xexes Is invasjon av Hellas hvor han ledet reservestyrkene som voktet tilbaketrekningen til Asia. Han var også ansvarlig for å slå ned et opprør i Potidaia.
Invasjonen sluttet med at Mardonios ignorerte råd fra Artabazos og andre, møtte grekerne i slaget ved Plataiai og ble beseiret (479 f.Kr.). Grekerne fulgte opp sin seier ved å seile til Jonia hvor de ødela garnisonsstyrkene under Tigranes i slaget ved Mykale samme år. Artabazos klarte derimot å lede en stor del av den persiske hæren ut av Hellas og tilbake til Jonia.
Som belønning ble Artabazos gjort til satrap i Hellespont Frygia. Dette embetet gikk videre til hans etterkommere i arv. Han ble enten etterfulgt av sin sønn Farnabazos I som er for det meste ukjent, eller av sitt barnebarn Farnakes som er kjent for å ha vært satrap under utbruddet av peloponneserkrigen. Farnakes ble senere etterfulgt av sin sønn, Farnabazos II av Frygia som er kjent fra sin rivalisering med Tissafernes og kriger mot spartanerne.
Hans datter Barsine ble elskerinnen til Aleksander den store av kongeriket Makedonia og fødte ham sønnen Herakles av Makedonia.


== Referanser ==
South Lakeland

South Lakeland er et administrativt distrikt i Cumbria i England. Administrasjonssenteret er Kendal. Store deler av Lake District ligger i distriktet.
Det ble opprettet 1. april 1974 ved sammenslåing av Kendal, Windermere, det meste av Lakes, South Westmorland landdistrikt i Westmorland, Grange-over-Sands,  Ulverston og North Lonsdale landdistrikt i Lancashire og Sedbergh landdistrikt i West Riding of Yorkshire.


== Eksterne lenker ==
Offisielt nettsted 
(en) South Lakeland District – kategori av bilder, video eller lyd på Commons
Fylkesvei 2230

Fylkesvei 2230 går mellom Plassen og Gammelsetra i Alvdal.
Frem til 2019 hadde veien betegnelsen fylkesvei 686 (Hedmark).


== Kommuner og knutepunkter ==

 AlvdalSølndalsveien 


== Referanser ==


== Eksterne lenker ==
Vegvesenets vegkart
(no) Statens vegvesen – trafikkmeldinger Fv2230
(no) Statens vegvesen – trafikkmeldinger
Tanagra dukketeater

Tanagra dukketeater, også kalt Tanagra-Teatret eller Wiener-Tanagra-teatret, var et teater ledet av en mann ved navn Singer. Ved hjelp av speil skapte Tanagra-Teatret en optisk illusjon av at levende skuespillere var så små at de kunne forveksles med teaterdukker.


=== Jubileumsutstillingen på Frogner (1914) ===
Teateret fikk tildelt en egen bygning på utstillingsområdet under Jubileumsutstillingen på Frogner i 1914.Allerede før Jubileumsutstillingen åpnet bragte Nedenæs Amtstidende nyheten om at besøkende på utstillingen også ville få et teatertilbud:


====== «Tanagra-Teatret på Utstillingen ======
Kristiania faar under Jubilæumsutstillingen sit 4de Teater. Dets Navn er Tanagra-Teatret og dets Beliggenhed: Utstillingens Fornøielsesavdeling. Tanagra-Teatret blir paa en Maate et levende Dukketeater, hvor alle Roller utføres av voksne Personer. Ved et sindrigt Arrangement av Speile, optrær saa disse paa Scenen i overordentlig formindsket Maalestok.»Avisen Øieren, avisen Nordenfjeldsk Tidende og flere andre bragte sine lesere den samme pressemeldingen, men opplyste også:«Teatret gæster for tiden i Wien, og det optraadte forleden under en fest, som hertug Ernst Günther av Schleswig-Holstein gav til ære for keiser Wilhelm og keiserinden. Programmet, som hertuginden selv hadde utvalgt, bestod bl.a. av en menuet av Mozart, danset i „rokokokostymer, en gammel Wienerdans av Schubert, en sang „Ballgeflüster“, samt eventyrene „Fiskekongen“ og „Skogeventyret“. Fremførelsen virket morsom og nydelig. Keiserinden uttalte at hun aldrig hadde set noget vakrere.»I Utstillingsavisen som ble utgitt mens jubileumsutstillingen ble holdt, stod det om dukketeateret:


====== «Tanagra! ======
Hvad er det? – gjæt! Beste margarin? nyeste dans? siste modefarve? en spansk ed?Ingen av delene.Tanagra er et teater paa utstillingen, et alvorlig teater, saa spræng alvorlig, at det burde være S. B., som skrev om det.For en del indbudne, mest pressefolk, holdt direktøren av teatret igaar eftermiddag en separatforestilling – en stor sukces!Teatrets tilskuerplads er meget stor; men hvor er scenen?– Der.– Det skrivebordet?– Javel.Det er altsaa dukketeater, hvor voksne skuespillere opfører dukkekomedie. Ved et sindrigt arrangement av speiler forminskes de optrædende til levende dukker.Lilleputmenneskene gav scener av operaer, de anset menuetter, Harlekin dræpte Kolumbine for vore rædselsfulle blikke – kortsagt:Det var altsammen et rene eventyr og henrivende vakkert.Og absolut ufattelig – og det er det beste av alle pointer.»


=== Tivolihaven (1919) ===
I 1919 åpnet direktør Singer sitt «dukketeater» i Tivolihaven i Kristiania. Dagbladet opplyste i den forbindelse at ifølge en av teaterets medarbeidere var navnet en henvisning til den greske byen Tanagra, som i oldtiden var berømt for masseproduksjon av små terrakotta-dukker. På åpningsforestillingen i Tivolihaven i 1919 medvirket skuespilleren og sangeren August Schønemann og de to danserne Alfhild Grimsgaard og Solveig Kristoffersen.


== Referanser ==
Johannes (navn)

Johannes er et opprinnelig gresk mannsnavn, Ioannes (Ἰωάννης). Det er mye brukt i kristen kultur. Bibelen omtaler både døperen Johannes og evangelisten Johannes. Johannes er et vanlig mannsnavn i veldig mange land. Johannes er ett av de mannsnavn som har gitt opphav til flest variasjoner. Johan, John, Jan, Hannes, Jon, Jöns, Jens, Heinz og Hans er alle varianter eller kortformer som forekommer i germanske språkområder, i romanske språkområder finns former som Juan (spansk), Giovanni (italiensk), Jean (fransk). Navnet Ivan er den russiske formen av Johannes.
I Norge ble navnet tidligere forkortet til Johs; dette ble utover på 1900-tallet etablert som eget fornavn.


== Etymologi ==
Johannes har opprinnelse i det greske mannsnavnet Ioannes (Ἰωάννης), som kommer fra hebraiske Yochanan og betyr «Gud er nådig».


== Utbredelse ==
Navnet er kjent i Norge fra 1000-tallet, i formen Jon. Johannes var et vanlig navn i Norge i middelalderen. Over 230 forskjellige personer med navnet er nevnt i Regesta Norvegica. De to formene var sammen rundt år 1500 det nest mest brukte mannsnavnet i Norge. Johannes var et svært populært navn på gutter født i Norge på 1600-, 1700- og 1800-tallet, og de første tiårene på 1900-tallet. Navnet falt siden i popularitet, men tok seg noe opp igjen på begynnelsen av 2000-tallet. I 2006 var det i Norge 6 848 menn som hadde Johannes som første fornavn. Det var 5 344 menn i Norge som hadde Johannes som eneste fornavn i 2006. 

I Sverige er Johannes kjent fra 1100-tallet. Det har på 1900-tallet aldri vært blant de aller mest populære navnene på guttebarn født i Sverige. Størst popularitet hadde navnet i 1993, da det var på 43.-plass.
Johannes var blant de ti mest populære navnene på guttebarn født i Finland i perioden ca. 1890–1950 og igjen fra ca. 1980. Siden ca. 1940 har Juhani vært en mer populær variant av navnet i Finland.

I Tyskland var Johannes et populært navn på guttebarn på begynnelsen av 1900-tallet, og igjen i 1980-årene.

Jóhannes var et svært vanlig navn på Island på midten av 1800-tallet.Johannes er i dag blant de mest bruke mannsnavnene i Finland, og Ioánnes (Ιωάννης) er blant de mest brukte i Hellas. 
Tabellen nedenfor gir en detaljert oversikt over populariteten til mannsnavnet Johannes og varianter av dette i noen av de landene hvor statistikk er tilgjengelig.


== Kjente personer med Johannes som fornavn ==
Johannes Brahms, tysk komponist
Johannes Paul II, tidligere pave
Johannes Babtist Katschthaler, katolsk kardinal
Johannes Chrysostomos, gresk kirkefar
Johannes Joner, norsk skuespiller
Johannes Thingnes Bø, norsk idrettsutøver
Johannes Sundvor, norsk forfatter, tambur og politikonstabel.
Johannes Høsflot Klæbo, langennsløper


== Navnedag ==
Johannes har navnedag den 24. juni.


== Referanser ==

Navnestatistikk, 2006, SSB
Om navnet hos kvasir


== Eksterne lenker ==

(en) Behind the Name: Johannes
(en) Think Baby Names: Johannes
Wimbledon-turneringen 1995

Wimbledon-turneringen 1995 ble spilt i juni i London og er en Grand Slam-turnering i tennis på gress. Amerikanske Pete Sampras vant sin tredje strake singletittel i Wimbledon da han vant singelfinalen for herrer. Singleturneringen for damer ble vunnet av tyske Steffi Graf som dermed vant sin sjette singletittel i Wimbledon. Double-turneringen for herrer ble vunnet av det australske paret Mark Woodforde / Todd Woodbridge og damedouble av tsjekkiske Jana Novotná og spanske Arantxa Sánchez Vicario. Martina Navrátilová vant sammen med Jonathan Stark mixed double.


== Menn ==


=== Kvartfinaler ===


=== Semifinaler ===


=== Finale ===


== Kvinner ==


=== Kvartfinaler ===


=== Semifinaler ===


=== Finale ===


== Eksterne lenker ==
ITF Menn, Kvinner
Austerdalsbreen

Austerdalsbreen er en brearm av Jostedalsbreen. Austerdalsbreen ligger ved Veitastrond i Luster kommune i Vestland fylke. 
Austerdalsbreen er en dalbre med tre store og bratte brefall fra Jostedalsbreens platå, Odinsbreen, Torsbreen og Lokebreen. Austerdalsbreen har et særegent krepsehale-mønster, av mørke og lyse partier, som lettest ses på avstand. Breen er også kjent for brebord – store steinblokker som blir liggende på en søyle av is. Austerdalsbreen har også en midtmorene, skapt av Odinsbreen og Torsbreen.
Kryssingen av Jostedalsbreen fra Tungestølen opp Austerdalsbreen og Kvitesteinsvarden over breen ned til Kattenakken og Briksdal, er blant de mest klassiske breturer i Norge. Turen ble først gått av William Cecil Slingsby og hans følge i 1894, og på samme dag og uten å vite om hverandre, av Kristian Bing og Daniel Sygnesand.


== Eksterne lenker ==
Universitetet i Würzburg, Overvåkning av Austerdalsbreen (på tysk)
Sosiale roller

Sosiale roller er de posisjonene mennesker har i forskjellige grupper i samfunnet og de reglene som tradisjonelt gjelder og forventes for atferden og oppgavene til personene i disse posisjonene. Ordet er dannet av sosial, som betyr «samfunnsmessig» og handler om fellesskap, og rolle, som brukes i teaterspråket for en handlende persons bestemte oppgaver i for eksempel et skuespill. Sosiale roller er et flertydig begrep og en forklaringsmodell som særlig brukes i samfunnsvitenskapene.


== Se også ==
Sosialpsykologi
Sosialisering
Kjønnsroller
Klasse (sosiologi)
Image
Selvbilde
Kendal

Kendal, i gamle dager kjent som Kirkby i Kendal eller Kirkby Kendal, er en markedsby, verdslig sogn og administrasjonssenter i distriktet South Lakeland i Cumbria i England. Historisk lå Kendal i Westmorland. Den er lokalisert 13 km sørøst for Windermere, 31 km nord for Lancaster, 37 km nordøst for Barrow-in-Furness, og 61 km nordvest for Skipton. Kendal er mest kjent som et turistmål, for konfekten Kendal mint cake og for bygningene i lokal, grå kalkstein som har gitt byen kallenavnet «Auld Grey Town». Den ligger ved elven Kent og har en befolkning på 28 586 innbyggere ved folketellingen i 2011. Det gjør Kendal til den største by i distriktet South Lakeland, og tredje største by i grevskapet bak Carlisle og Barrow-in-Furness.


== Geografi og kommunikasjon ==
Kendal ligger ved elven Kent, og er omgitt av lave åser. Den ligger rett utenfor nasjonalparken Lake District, og regnes ofte med til parken fordi mange turister bruker den som base under turer. Ettersom den er omgitt av landsbygd har byen lenge vært et viktig handelssenter for området.
Kendal stasjon betjener Windermere Branch Line, og har forbindelser til Windermere i nord og Oxenholme og Lancaster i sør. Det er omkring tolv km til motorveien M6. Hovedveien A65 stopper i Kendal, mens A6 går gjennom byen.
Lancasterkanalen ble utvidet til Kendal i 1819, men den nordlige delen ble ufarbar da M6 ble anlagt. Deler av den seksjonen ble drenert og fylt igjen for å hindre lekkasjer. Den delen av kanalen som gikk gjennom byen er restaurert, og det er per 2007 planer om å restaurere resten.


== Historie ==
Kendal nevnes i Domesday Book (1086) som Cherchbi. Den var i flere århundrer kjent som Kirkbie Kendal, som betyr «landsby med kirke i Kentdalen». Den ble en periode også kalt Kirkbie Strickland. Normannerne reiste en festning av typen motte and bailey der, vest i den moderne byen.
Som mange andre markedsbyer i området fikk Kendal en hovedgate, high street, med befestede sidegater, yards, slik at befolkningen lett kunne søke beskyttelse når den ble raidet av Border Reivers, anglo-skotske plyndrere. Hovedindustrien var ullprodukter, noe som reflekteres i byens våpen med mottoet Pannus mihi panis, «ull er mitt brød». Det ble laget et stoff, Kendal Green, med en lokal produksjonsmåte, som skal ha blitt kjent etter at bueskyttere fra Kendal kjempet ved Agincourt iført klær av slikt stoff.
Det ligger flere ruiner av festnings er i byen, hvorav det nyeste, Kendal Castle, ble bygget mot slutten av 1100-tallet.


== Referanser ==


== Eksterne lenker ==
Offisielt nettsted 
(en) Kendal – kategori av bilder, video eller lyd på Commons  Kendal hos Wikivoyage

Kendal Town Council
The Northern Reaches, restaureringen av kanalen til Kendal
Kendal Museum